تورکیه‌نین دؤولت باشچی‌سی رجب طیب اردوغان میدان‌لاردا "دئموکراتیانین کئشیگینده" دورماغا داوام ائدن‌لره تئلئکونفرانس واسطه‌سیله مراجعت ائده‌رک سورپریز ائتدی.
اردوغان گئجه تئلئکونفرانس سیستمی ایله آنکارا، کونیا، ادیرنه و شانلی اورفا میدان‌لارینا باغ‌لانا‌راق اورادا توپ‌لانان اون مین‌لرله اینسانا مراجعت ائتدی.
خالقا خطاب ائدن تورکیه پرزیدنتی فئتو رهبرینی آمریکادان طلب ائتدیک‌لرینی وورغولایا‌راق: "دوست‌لاریمیزدان و ایستراتژی طرفداش‌لاریمیزدان ترور تشکیلاتی‌نین دسته باشینی بیزه تسلیم ائتمه‌لرینی گؤزله‌ییریک و وئره‌جک‌لرینه اینانیریق" دئدی.
فئتو عضو‌لری ایله موباریزه‌یه داوام ائده‌جک‌لرینی بیلدیرن اردوغان: "هارایا قاچسا‌لار دا اونلارین ایزیندییک، تاپاجاغیق، میلتیمیز شاهید اولا‌جاق" شکلینده دانیشدی.
میدان‌لارداکی جمعیته سس‌لنه‌رک دئموکراتیا سیستمینی بیرلیکده مدافعه ائده‌جک‌لرینی بیلدیرن تورکیه پرزیدنتی: "میلتیمین هامی‌لیقلا باش وئرن‌لره صاحب چیخماسینی اونوتمام مومکون دئییل" دئدی.
پرزیدنت فوق العاده وضعیتله ایله باغلی ایسپئکولیاسیا‌لارین اولا بیله جگینی، بو وضعیتی باشقا ایستیقامت‌لره یؤنلندیرمه جهدلری‌نین خالق طرفین‌دن قارشی‌سی‌نین آلینماسی‌نین واجیبلیگین‌دن دانیشدی.
اردوغان اوردونون بو میللتین آغاسی اولماغا دئییل، میلتین امین-آمان‌لیغینی تامین ائتمه‌یه و میلتین امرینده اولماغا داوام ائده جگینی بیلدیردی.
